ג'ק דיינג'רמנד

ג'ק דיינג'רמנד (באנגלית: Jack Dangermond; נולד ב-1945) הוא איש עסקים ומדען סביבה, מיליארדר אמריקאי, שב-1969 ייסד יחד עם לורה דיינג'רמנד את המכון לחקר מערכות הסביבה (Esri), חברת תוכנה פרטית למערכות מידע גאוגרפי (GIS). נכון ליולי 2023, שוויו נאמד ב-9.3 מיליארד דולר.

דיינג'רמנד, נשיאה של אסרי, עובד במטה שלה ברדלנדס, קליפורניה. הוא הקים את החברה כדי לבצע ניתוח שימושי קרקע אך החל להתמקד בפיתוח תוכנת GIS, ששיאה הוא הפצת מערכת ARC/INFO בתחילת שנות ה-80. עם פיתוח ושיווק ARC/INFO השיגה Esri את נתח השוק הדומיננטי בקרב מפתחי תוכנת GIS. מוצר הדגל של Esri, מערכת עיבוד המידע הגאוגרפית ArcGIS, התפתח בעקבות מאמציו הראשוניים של דיינג'רמנד לפתח את ARC/INFO.

 קריירה 
דיינג'רמנד גדל ברדלנדס, בנם של מהגרים הולנדים.New York Times: "Corner Office – Conversations about leadership and management" retrieved May 3, 2013 הוריו היו בעלי משתלה בעיירה. דיינג'רמנד למד בתיכון רדלנדס.

דיינג'רמנד השלים תואר ראשון באדריכלות נוף באוניברסיטה הפוליטכנית של קליפורניה בפומונה.Howell, Donna (August 1, 2009). "Jack Dangermond's Digital Mapping Lays It All Out". Investor's Business Daily. Archived from the original on May 10, 2010. Retrieved August 21, 2009. לאחר מכן קיבל תואר שני בתכנון ערים מאוניברסיטת מינסוטה ותואר שני באדריכלות נוף מבית הספר לעיצוב של אוניברסיטת הרווארד בשנת 1969. עבודתו המוקדמת במעבדה לגרפיקה ממוחשבת וניתוח מרחבי (LCGSA) של בית הספר הובילה לפיתוח תוכנת ARC/INFO GIS של Esri. הוענקו לו 13 תוארי דוקטור לשם כבוד.

 נדבנות 
בדצמבר 2017, ג'ק ולורה דיינג'רמנד תרמו 165 מיליון דולר להקמת שמורת הטבע ע"ש ג'ק ולורה דיינג'רמנד בחוף האוקיינוס השקט.Helft, Miguel, 'In largest-ever gift to Nature Conservancy, tech CEO preserves pristine stretch of California coast", Forbes, December 22, 2017.Hamm,
Keith, "$165 million private donation to Nature Conservancy" , independent.com, December 22, 2017. Retrieved February 9, 2018.

בינואר 2020, ג'ק ולורה דיינג'רמנד תרמו 3 מיליון דולר לקרן המוזיאון של רדלנד.

בשנת 2005, דיינג'רמנד עזר לדוויין מארבל (Duane Marble) להקים את קרן מארבל של האגודה האמריקאית לגאוגרפים למדעי הגאוגרפיה. קרן זו משמשת לקידום חינוך למדע מערכות המידע הגאוגרפי – GIScience – על ידי מתן פרסים למחקר שביצעו סטודנטים לתואר ראשון ושני. פרסים אלו כוללים את "פרס ההישגים לתואר ראשון של מארבל-בויל (Marble-Boyle)", "פרס ויליאם ל' גאריסון למחקר העבודה הטוב ביותר בגאוגרפיה חישובית", ו"פרס קרן מארבל למחקר חדשני לתואר שני בגאוגרפיה כמותית".

דיינג'רמנד הוא ממפתחי מדע המידע הגאוגרפי – דיסציפלינה מדעית החוקרת את הטכניקות ללכידה, ייצוג, עיבוד וניתוח מידע גאוגרפי דפים המציגים תיאורי ויקידאטה כחלופה. הוא פעיל בתחומי גאוגרפיה טכנית (לימוד שימוש ויצירת כלים לניהול מידע מרחבי), גאוגרפיה איכותית (תת-תחום של שיטות גאוגרפיות) וגאוגרפיה כמותית (תת-תחום של שיטות גאוגרפיות).

 אותות כבוד 
דיינג'רמנד קיבל פרסים רבים, בהם:
 קצין במסדר אורנז'-נסאו ההולנדי (Oranje Nassau). Computable. Retrieved April 3, 2019.
 פרס השירות המצטיין של הורווד (Horwood) מטעם איגוד מערכות המידע העירוניות והאזוריות בשנת 1988.
 פרס ג'ון וסלי פאוול של המכון הגאולוגי של ארצות הברית בשנת 1996.
 מדליית אנדרסון של איגוד הגאוגרפים האמריקאים בשנת 1998.
 המדליה הגאוגרפית של קאלם (Cullum) של האגודה הגאוגרפית האמריקאית בשנת 1999.
 מדליית EDUCAUSE של EduCause.
 דוקטור לשם כבוד מאוניברסיטת מערב-הונגריה בשנת 2003.
 מדליית זהב ע"ש קרל מנרפלט של האגודה הכרטוגרפית הבין-לאומית ב-2007.
 דוקטור לשם כבוד מאוניברסיטת מינסוטה בשנת 2008.
 מדליית הפטרון של החברה הגיאוגרפית המלכותית בשנת 2010.
 מדליית אלכסנדר גרהם בל מהנשיונל ג'יאוגרפיק בשנת 2010, יחד עם רוג'ר טומלינסון.Jack Dangermond and Roger Tomlinson receive National Geographic’s Bell Medal , GIS Lounge, July 12, 2010.
 עמית קונסורציום האוניברסיטה למדעי המידע הגאוגרפי בשנת 2012.
 זוכה פרס מפעל חיים (פעיל למען כדור הארץ) בשנת 2013.
 מדליית אודבן (Audubon) של האגודה הלאומית אודבן בשנת 2015. Forbes. Retrieved May 3, 2015.

 גופים ואישים עמם שיתף פעולה 
 מייקל פרנק גודצ'יילד – גאוגרף בריטי-אמריקאי.
 המרכז הלאומי למידע וניתוח גאוגרפי.
 קונסורציום אוניברסיטאי למדעי מידע גאוגרפי.

 קישורים חיצוניים 

 ג'ק דיינג'רמנד, נשיא אסרי – מידע ביוגרפי באתר האינטרנט של אסרי

 הערות שוליים 

קטגוריה:גאוגרפים אמריקאים
קטגוריה:בוגרי האוניברסיטה הפוליטכנית של מדינת קליפורניה
קטגוריה:בוגרי אוניברסיטת מינסוטה
קטגוריה:בוגרי אוניברסיטת הרווארד
קטגוריה:מיליארדרים אמריקאים
קטגוריה:אמריקאים ממוצא הולנדי
קטגוריה:אמריקאים שנולדו ב-1945